Η διαμονή μας στη Βαρκελώνη ήταν εξαιρετική!
Ήμασταν 4 ενήλικες με ένα μωρό και νιώσαμε πολύ άνετα σε αυτό το διαμέρισμα. Ο Juan μας υποδέχθηκε μέσα στο διαμέρισμα την ώρα που είχαμε κανονίσει και ήταν πολύ κατατοπιστικός και εξυπηρετικός. Η όλη επικοινωνία μας ήταν άμεση μέσω email. Το διαμέρισμα ήταν πολύ άνετο, καθαρό και απ' ότι φαινόταν ανακαινισμένο με πλήρη εξοπλισμό κουζίνας ο οποίος ήταν απαραίτητος καθώς προετοιμάζαμε καθημερινά τα γεύματα του μωρού μας. Υπήρχε ζεστό νερό όλες τις ώρες και γρήγορο ίντερνετ, πλυντήριο, στεγνωτήριο και σεσουάρ. Βρίσκεται ακριβώς 2 λεπτά με τα πόδια από τη Sagrada Familia και μπορείς να τη δεις από το μπαλκόνι. Η περιοχή φαινόταν πολύ περιποιημένη και δίχως να νιώθεις κάποιο φόβο ενώ υπήρχαν διάφορα μπαρ και εστιατόρια τριγύρω καθώς και σουπερμάρκετ.
Συνιστώ ανεπιφύλακτα το διαμέρισμα του Juan και του Estheiman ως διαμονή στη Βαρκελώνη!